b'\n_START_ARTICLE_\nMaori\n_START_PARAGRAPH_\nMaori ili M\xc4\x81ori polinezijski narod s Novog Zelanda etnolingvisti\xc4\x8dki srodni Tahi\xc4\x87anima i Havajcima, koji se na podru\xc4\x8dje Ju\xc5\xbenog i Sjevernog otoka, doploviv\xc5\xa1i u kanuima, naselio izme\xc4\x91u 9. i 13. stolje\xc4\x87a iz podru\xc4\x8dja Polinezije. Prvi svoj sukob s Europljanima imaju ve\xc4\x87 1642. dolaskom Nizozemca Abela Tasmana, a u bici su ubijena \xc4\x8detvorica pripadnika njegove dru\xc5\xbeine. Godine 1769. britanski istra\xc5\xbeiva\xc4\x8d James Cook uspostavlja prijateljske odnose s Maorima. Od 1800.-tih posjete europskim brodova sve su u\xc4\x8destalije. Dolaskom europskih naseljenika populacija Maora po\xc4\x8dinje opadati, i broj im je ratovima i uvezenim bolestima sveden na oko 100,000. Predstavnici maorskih poglavica i Britanaca sastaju se 1840. i potpisuju ugovor u Waitangiu po kojemu postaju britanski gra\xc4\x91ani i priznaju im se prava na zemlju._NEWLINE_Novozelandskim popisom 2006. pod maorskim etni\xc4\x8dkim imenom izjasnilo se 565,329 osoba.\n_START_SECTION_\nIme\n_START_PARAGRAPH_\nRije\xc4\x8d "Maori" nije etnonim u pravom smislu, i na maorskom jeziku ozna\xc4\x8dava ne\xc5\xa1to "prirodno" ili  "one  koji se razlikuje od bogova ili duhova".\n_START_SECTION_\nJezik\n_START_PARAGRAPH_\nJezik Maora ima nekoliko dijalekata, srodan je tahi\xc4\x87anskom s kojim pripada polinezijskoj skupini malajsko-polinezijskih jezika i Velikoj austronezijskoj porodici. Maorskim se slu\xc5\xbei izme\xc4\x91u 50,000 i 70,000 Maora (1991 Fishman, p. 231) od populacije koja je iznosila oko 310,000._NEWLINE_Jezik m\xc4\x81ori ima 5 samoglasnika (vokala) a, e, i, o, u  (svaki sa svojom du\xc5\xbeom verzijom \xc4\x81, \xc4\x93, \xc4\xab, \xc5\x8d, \xc5\xab) i 10 suglasnika (konsonanata) p, t, k, m, n, ng, wh, r, h, w. Rije\xc4\x8di uvijek zavr\xc5\xa1avaju sa samoglasnikom. Vidi M\xc4\x81ori Alphabet\n_START_SECTION_\nPlemena\n_START_PARAGRAPH_\nNa Sjevernom otoku naseljeni su: Ngai te Rangi, Ngapuhi, Ngarauru, Ngati Apa, Ngati Awa, Ngati Hau, Ngati Haua, Ngati Kahu, Ngati Kahungunu, Ngati Mahuta, Ngati Maniapoto, Ngati Maru, Ngati Paoa, Ngati Porou, Ngati Ranginui, Ngati Raukawa, Ngati Ruanui, Ngati Tai, Ngati Tama, Ngati Tamatera, Ngati Toa, Ngati Tuwharetoa, Ngati Whanaunga, Ngati Whatua, Rangitane, Rongo Whakataa, Taranaki, Te Aitanga-a-Makahi, Te Arawa, Te Aupouri, Te Rarawa, Tuhoe, Waikato, Whakatohea i Whanau-a-Apanui._NEWLINE_Ju\xc5\xbeni otok: Ngai Tahu (Ng\xc4\x81i Tahu), Ngati Mamoe, Poutini i Rangitane.\n_START_SECTION_\nEtnografija\n_START_PARAGRAPH_\nU svojim prekooceanskim kanuima (waka hourua) Maori su prije kojih 1000 godina iz Hawaiki pradomovine stigli u novu domovinu Aotearoa. Ovaj narod svakako je posjedovao sofisticirana znanja o zvijezdama i morskim strujama pomo\xc4\x87u kojih je prvi na Novi Zeland stigao Kupe. Njihova oralna kultura bogata brojnim pri\xc4\x8dama, legendama i pjesmama (waiata). Prije dolaska Pakeha (Novozelan\xc4\x91ani europskog porijekla) tradicionalna umjetnost \xc4\x8dinili su drvorezbarstvo, tkanje, kapa haka predstave, Whaik\xc5\x8drero (formalni govor prilikom ceremonije dobrodo\xc5\xa1lice ili p\xc5\x8dwhiri), i moko ili tetoviranje. Ratni ples haka koji su plesali prije ratnog juri\xc5\xa1a, besmrtnim je u\xc4\x8dinio novozelandski ragbi tim All Blacks. _NEWLINE_Tetoviranje se vr\xc5\xa1ilo kod oba spola. Kod mu\xc5\xa1karaca tetoviralo se cijelo lice. Me\xc4\x91u \xc5\xbeenama kod nekih plemena, ono se svodilo samo na podru\xc4\x8dju brade, gornje usne i nozdrva._NEWLINE_Kuhinja je tipi\xc4\x8dna mnogim krajevima Oceanije. Hrana se priprema metodom hangi (vidi), na na\xc4\x8din da se u zemlji iskopa rupa u koju se ubaci usijano kamenje na koje pola\xc5\xbeu hranu umotanu u li\xc5\xa1\xc4\x87e, napose dragu\xc5\xa1ca ili poto\xc4\x8darke (Nasturtium officinale), kako bi se sprije\xc4\x8dilo paljenje hrane. Sli\xc4\x8dnu metodu imaju i Fid\xc5\xbeijci (vidi)_NEWLINE_U pro\xc5\xa1losti Maori su imali dva tipa naselja, to su utvr\xc4\x91ena pa koji su se gradili po vr\xc5\xa1cima brda, za\xc5\xa1ti\xc4\x87ena palisadama, jarcima i ratnim platformama. Ku\xc4\x87e u pa neselju stisnute su jedna uz drugu. Neutvr\xc4\x91ena kainga (vidi sliku) sastoji se od nekoliko rasipanih ku\xc4\x87a od kojih svaka ima zemnu pe\xc4\x87 hangi, kuhinjicu-kauta i jedno ili  dva natkrivena spremi\xc5\xa1te iskopana u zemlji. Maori \xc5\xbeive od ribolova, uzgoja slatkog krumpira (Ipomoea batatas), taroa, jama i drugog. Sakupljanje tako\xc4\x91er \xc4\x8dini znatan dio njihove ekonomije, a najva\xc5\xbeniji su \xc5\xa1koljka\xc5\xa1i, bobice i korijenje. Oru\xc4\x91e se izra\xc4\x91ivalo od kamena i drveta. Gotovo sva zemlja u vlasni\xc5\xa1tvu je descentnih skupina, to jest nuklearnih obitelji, odnosno plemena. Nuklearna ili pro\xc5\xa1irena obitelj (whanau) zadr\xc5\xbeava pravo na specifi\xc4\x8dnim izvorima hrane i parcelama zemlji\xc5\xa1ta koje se mogu prenijeti na djecu \xc4\x8dlanova whanaua. Ova prava mogu se pro\xc5\xa1iriti na ne-\xc4\x8dlanova jedino uz dozvolu cijelog plemena. _NEWLINE_Pleme kod Maora je iwi, i ono je najve\xc4\x87a dru\xc5\xa1tvana skupina, politi\xc4\x8dki nezavisna jedinica s vlastitim teritorijem. Iwija ima oko 50, a podijeljeni su na hapue podplemena, koji tako\xc4\x91er imaju svoj teritorij a njegovi \xc4\x8dlanovi su bilateralni potomci nekog pretka. Hapu je stoga zna\xc4\x8dajniji od iwija, a kroz bilateralno ra\xc4\x8dunanje, s patrilinearnom emfazom, \xc4\x8desto je mogao  biti \xc4\x8dlan vi\xc5\xa1e od jednog hapua (posebno poglavarske obitelji). Hapu ima jednu ili dvije zajednice a njegovi \xc4\x8dlanovi \xc5\xbeive zajedno sa svojim robovima i bra\xc4\x8dnim partnerima. Maorska mlade\xc5\xbe u\xc5\xbeiva u predmaritalnoj seksualnoj slobodi, i u brak ulaze s bogatim seksualnim iskustvom. _NEWLINE_Terminologija sistema srodstva havajskog je tipa. \xc5\xbdenidba se vr\xc5\xa1i unutar istog iwija, ili istoga hapua, brak je uglavnom monogaman, ali poglavice si uzimaju po nekoliko \xc5\xbeena. Rastave su uobi\xc4\x8dajene, stani\xc5\xa1te fleksibilno, ali \xc4\x8desto patrilokalno. Prenapu\xc4\x8denost kontroliraju abortusom, infanticidom i postpartumnim seksualnim apsinencijama koje traje kroz rijeme babinja. _NEWLINE_Whaunau, koji je \xc4\x8desto pro\xc5\xa1irena obitelj, temeljna je jedinica Maori-dru\xc5\xa1tva. Sastoji se od kaumatua (glave obitelji), njegove \xc5\xbeene ili \xc5\xbeena, njihove neo\xc5\xbeenjene djece i njihovih o\xc5\xbeenjenih sinova s njihovom djecom. Mnoga ovakva doma\xc4\x87instva imaju i svoje robove._NEWLINE_ \'Socijalna organizacija\' _NEWLINE_Dok je iwi fiksan u svom brojnom stanju i sastavu, dotle tapu nastaje kroz fiziju. Kada hapu postane prevelik u broju svojih \xc4\x8dlanova, neki od njih \xc4\x87e se odvojiti i utemeljiti novi hapu pod vodstvom jednoga od poglavi\xc4\x8dinih sinova ili mla\xc4\x91e bra\xc4\x87e. Plemena \xc4\x8diji su preci do\xc5\xa1li na Novi Zeland u istom kanuu \xc4\x8dine waku (waka =kanu), to jest konfederaciju \xc4\x8dija je du\xc5\xbenost da poma\xc5\xbeu jedni drugima. postoje 3 socijalne klase. \xc4\x8clanovi dviju vi\xc5\xa1ih su slobodni ljudi s aristokracijom rangatira (poglavicama). Robovi-taure-kareka su porijeklom od ratnih zarobljenika._NEWLINE_ \'Politi\xc4\x8dka organizacija\' _NEWLINE_Svaki hapu ima poglavicu iz rangatire. Rangatira najstarijeg hapua je ariki, vrhovni poglavica plemena. Pleme ili iwi je najvi\xc5\xa1a politi\xc4\x8dka jedinica maorskog dru\xc5\xa1tva a njegov pogalvica upravlja ekonomskim projektima. Glave doma\xc4\x87instava ili kaumatua kao grupa \xc4\x8dine runanga ili vije\xc4\x87e zajednice. Konflokti izme\xc4\x91u raznih hapua, ili me\xc4\x91u iwijima  uobi\xc4\x8dajeni su i \xc4\x8desto zavr\xc5\xa1avaju ratom. Pobje\xc4\x91eni su su naj\xc4\x8de\xc5\xa1\xc4\x87e zarobljeni, ubijeni ili pojedeni.'